
Ministru kabineta rīkojums Nr. 520
Rīgā 2022. gada 20. jūlijā (prot. Nr. 36 64. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Sabiedrisko elektronisko plašsaziņas līdzekļu padomei 705 745 euro, lai segtu izdevumus par papildu satura izveidi un izplatīšanu sabiedriskajos elektroniskajos plašsaziņas līdzekļos saistībā ar Krievijas Federācijas izraisīto karu Ukrainā un informatīvās telpas drošības nodrošināšanu 2022. gadā, tai skaitā:
· 1.1. valsts sabiedrībai ar ierobežotu atbildību "Latvijas Televīzija" – 588 457 euro;
· 1.2. valsts sabiedrībai ar ierobežotu atbildību "Latvijas Radio" – 117 288 euro.
· 2. Sabiedrisko elektronisko plašsaziņas līdzekļu padomei sagatavot un normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

